
OPĆINSKO VIJEĆE OPĆINE JELENJE

KLASA: 010-10/17-01/4
URBROJ:2170-04-01-17-8
Dražice, 14. studenoga 2017.

Na temelju članka 31. Zakona o komunalnom gospodarstvu (»Narodne novine« broj 36/95, 70/97, 128/99, 57/00, 129/00, 59/01, 26/03 - pročišćeni tekst, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14 i 36/15 ) i članka  18. Statuta Općine Jelenje (Službene novine Primorsko-goranske županije“ br. 33/09, 13/13 i 6/16), Općinsko vijeće  Općine Jelenje na 22. sjednici održanoj  dana 14. studenoga 2017. godine, donosi
ODLUKU
o izmjeni i dopuni 

Odluke o komunalnom doprinosu 
Članak 1.
Članak 17. mijenja se i glasi:

Investitore (obveznike) koji grade, dograđuju, nadograđuju ili rekonstruiraju odnosno ozakonjuju građevine namijenjene zdravstvenoj djelatnosti, socijalnoj skrbi, protupožarnoj zaštiti, kulturi, tehničkoj kulturi, športu, predškolskom odgoju (vrtić), osnovnom obrazovanju, građevine u vlasništvu Općine Jelenje, te građevine za potrebe javnih ustanova i trgovačkih društava koja su u vlasništvu Općine Jelenje ili Primorsko-goranske županije, te za izgradnju stambenih građevina prema planu poticane stanogradnje mogu se u cijelosti osloboditi obveze plaćanja komunalnog doprinosa.
Članovi obitelji (bračni drug, djeca i roditelji) smrtno stradalog, zatočenog ili nestalog hrvatskog branitelja, te hrvatski branitelji iz Domovinskog rata sa 100 %-tnim oštećenjem organizma (što dokazuju potvrdom nadležnog državnog tijela o statusu), u funkciji investitora odnosno obveznika plaćanja komunalnog doprinosa, oslobađaju se u 100% iznosu obveze plaćanja komunalnog doprinosa.
Odluku o oslobađanju obveze plaćanja komunalnog doprinosa iz stavka 1. i 2. ovog članka donosi općinski načelnik.

Investitor odnosno obveznik plaćanja komunalnog doprinosa koji ima prebivalište na području Općine Jelenje najmanje 20 (dvadeset) godina (što dokazuju potvrdom nadležnog državnog tijela) računajući od dana obračuna komunalnog doprinosa prema pristigloj projektnoj dokumentaciji u nadležnom JUO-a, jednokratno se oslobađaju 50% iznosa komunalnog doprinosa.“ 
Odluku o oslobađanju obveze plaćanja dijela komunalnog doprinosa iz stavka 4. ovog članka donosi JUO kao sastavni dio rješenja o obvezi plaćanja komunalnog doprinosa.
U slučaju da investitor iz stavka 1., 2. i 4. ovog članka izvrši etažiranje građevine, te je proda kao zasebne dijelove ili dio zgrade, odnosno građevinu u cjelini, u roku od  5 (pet) godina od dana pravomoćnosti rješenja o komunalnom doprinosu, izdat će se dopunsko rješenje o komunalnom doprinosu, bez primjene odredbi stavka 2. ovog članka i naplatiti razlika komunalnog doprinosa za cijelu građevinu.

Članak 2. 
Ova Odluka stupa na snagu danom objave u »Službenim novinama Primorsko-goranske županije«.
                                                                               OPĆINSKO VIJEĆE OPĆINE JELENJE

              PREDSJEDNIK VIJEĆA 

                  Luka Zaharija, prof.
CJELOVITI TEKST ČLANKA:

Članaka 7.
Općinsko vijeće na prijedlog Načelnika može djelomično ili u cijelosti osloboditi obveze plaćanja komunalnog doprinosa investitore (obveznike) koji grade, dograđuju, nadograđuju ili rekonstruiraju odnosno ozakonjuju građevine namijenjene zdravstvenoj djelatnosti, socijalnoj skrbi, protupožarnoj zaštiti, kulturi, tehničkoj kulturi, športu, predškolskom odgoju (vrtić), osnovnom obrazovanju, građevine u vlasništvu Općine Jelenje, te građevine za potrebe javnih ustanova i trgovačkih društava koja su u vlasništvu Općine Jelenje ili Primorsko-goranske županije, te za izgradnju stambenih građevina prema planu poticane stanogradnje.

Članovi obitelji (bračni drug, djeca i roditelji) smrtno stradalog, zatočenog ili nestalog hrvatskog branitelja iz Domovinskog rata te HRVI sa 100 %-tnim oštećenjem organizma (što dokazuju potvrdom nadležnog državnog tijela o statusu), u funkciji investitora odnosno obveznika plaćanja komunalnog doprinosa, a koji imaju prebivalište na području Općine Jelenje najmanje 20 (dvadeset) godina (što također dokazuju potvrdom nadležnog državnog tijela) računajući od dana obračuna komunalnog doprinosa prema pristigloj projektnoj dokumentaciji u nadležnom JUO-a, jednokratno se oslobađaju u 50% iznosu komunalnog doprinosa, ako ta građevina (zgrada) nije veća od 600,00 m3 odnosno za građevinu (zgradu) obujma do 600 m³ (neovisno o namjeni). 

U slučaju da investitor iz stavka 2. ovog članka izvrši etažiranje građevine, te je proda kao zasebne dijelove ili dio zgrade, odnosno građevinu u cjelini, u roku od  5 (pet) godina od dana pravomoćnosti rješenja o komunalnom doprinosu, izdat će se dopunsko rješenje o komunalnom doprinosu, bez primjene odredbi stavka 2. ovog članka i naplatiti razlika komunalnog doprinosa za cijelu građevinu.

